Juutalaisten pääsiäisjuhla oli tulossa, ja Jeesus lähti Jerusalemiin.
Hän näki temppelissä kauppiaita, jotka myivät härkiä, lampaita ja kyyhkysiä.
Siellä istui myös rahanvaihtajia.
Jeesus teki nuoranpätkistä ruoskan ja ajoi heidät kaikki temppelistä -
lampaineen ja härkineen.
Hän paiskasi vaihtajien rahat maahan ja kaatoi heidän pöytänsä.
Kyyhkysten myyjille hän sanoi: "Viekää lintunne pois!
Älkää tehkö Isäni talosta markkinapaikkaa!"
Silloin opetuslapset muistivat, mitä kirjoituksissa sanotaan: -
"Kiivaus sinun temppelisi puolesta kuluttaa minut."
Juutalaiset sanoivat Jeesukselle: "Mikä oikeus sinulla on tehdä noin?
Millä tunnusteolla todistat meille oikeutesi?"
Jeesus vastasi: "Hajottakaa tämä temppeli, -
niin minä saan sen nousemaan kolmessa päivässä."
Silloin juutalaiset sanoivat: "Tätä temppeliä on rakennettu -
neljäkymmentäkuusi vuotta. Sinäkö pystyttäisit sen kolmessa päivässä?"
Jeesus tarkoitti kuitenkin temppelillä omaa ruumistaan.
Kun hän sitten oli noussut kuolleista, opetuslapset muistivat nämä hänen -
sanansa, ja he uskoivat kirjoituksiin ja siihen, mitä Jeesus oli puhunut.
Kun Jeesus oli pääsiäisjuhlan aikaan Jerusalemissa, -
monet uskoivat häneen nähdessään ne tunnusteot, jotka hän teki.
Jeesus sitä vastoin ei uskoutunut heille, koska hän tunsi heidät kaikki.
Hän ei tarvinnut kenenkään todistusta ihmisestä, -
sillä hän tiesi itse, mitä ihmisessä on.